ועדת הפנים והגנת הסביבה, כנסת 20, פרוטוקול מספר 663, 2018-06-19 15:11

יואב קיש: צהרים טובים לכולם.

יואב קיש: אני פותח את ישיבת ועדת הפנים והגנת הסביבה.

יואב קיש: אנחנו ב-10 דקות איחור מהבוקר אבל הפעם נצטרך לסיים בשעה 16:00 כי המליאה מתחילה בשעה זו.

יואב קיש: נושא הדיון הוא סטטוס חלופה לשדה דב ומתן מענה לתושבי אילת.

יואב קיש: נמצא אתנו מאיר יצחק הלוי, ראש עיריית אילת, ויש לנו מעיריית תל אביב את ארנון גלעדי שהוא ממלא מקום ראש עיריית תל אביב וגם את מיטל להבי, סגנית ראש העיר.

יואב קיש: אני אומר לכם למה אנחנו מקיימים את הדיון הזה היום.

יואב קיש: קודם כל, בעקבות מצוקה שקיימת בעיר אילת.

יואב קיש: החשש מסגירת שדה דב ללא מענה חלופי שנותן מענה לצרכים של עיריית אילת, זו בעיה אמיתית ואני חושבת שבעניין הזה, חוץ מההישג של חבר הכנסת בצלאל סמוטריץ, חבר הכנסת מיקי לוי וחבר הכנסת איציק שמולי, לדעתי שניכם הייתם מהיוזמים של החקיקה כאן, המובילים שלה, של דחיית השדה האזרחי, באמת בעניין הזה הובלתם מהלך מאוד משמעותי אבל גם המהלך הזה ממצה את היכולות והיתרונות שלו ואנחנו עדיין נמצאים באותה בעיה.

יואב קיש: הייתה וגם פורסמה תכנית שדה דב של עיריית תל אביב, וארנון, אתה תכף תציג אותה, אבל לפני שנתחיל אני מבקש לשמוע את ראש עיריית אילת, מאיר יצחק הלוי.

30797: אדוני היושב ראש, תודה רבה לך.

30797: רק כדי להיכנס למכנה המשותף, אני רוצה להעלות כמה נושאים, ארבעה נושאים, ואני אשתדל לעשות זאת בתמצית.

30797: הדבר הראשון שמבחינתנו הוא החשוב, שדה התעופה, שדה דב, התחנה המרכזית לתושבי אילת, התחנה המרכזית של תיירים רבים המגיעים לאילת.

30797: מבחינתנו השדה מהווה את עורק החיים המרכזי של תושבי אילת.

30797: היום הגעתי לכאן, עליתי למטוס, אתי היו משהו בסדר גודל של כ-12 חולים – בטיסה אחת 12 חולים שנדרשו לקבל טיפולים רפואיים באזור הזה, דהיינו באיכילוב ובשאר בתי החולים – ואני מניח שכל מי שנמצא כאן הגיע דרך שדה דב.

30797: מבחינתנו זה לא מקום בילוי ולא מקום לצאת לבילוי.

30797: מבחינתנו זה לסגור לנו את התחנה המרכזית של העיר אילת ואין שום יכולת לחשוב על העיר אילת ללא מתן מענה תעופתי כעיר הפריפריאלית ביותר במדינת ישראל, ללא מתן מענה תעופתי ראוי.

30797: על כך אני חושב שאין עוררין.

30797: העיר אילת, תושבי העיר אילת אינם תושבים שקופים.

30797: אני לא רוצה לדבר על איכות ההחלטה, דנו בה, אני חושב שההחלטה שהתקבלה בעבר הייתה זחוחה, התייחסה ל-60,000 תושבי אילת כאל תושבים שקופים, פגעה מעצם היותה בעיר אילת ואני חושב שאת המחשבה שהעיר אילת לא צריכה לקבל מענה תעופתי ראוי, צריך להוריד מסדר היום.

30797: זו עיר הקצה של מדינת ישראל והיא צריכה לקבל את השירות הטוב ביותר.

30797: הדבר השני.

30797: אני רוצה לומר ולהבהיר, ושזה יירשם בפרוטוקול, שכאשר יצאנו לדרך, הוקמה ועדה בראשותו של איש נהדר ממשרד התחבורה בשם צ'רלי.

30797: אני לא יודע אם הוא נמצא אתנו כאן.

30797: הוועדה הזו הייתה אמורה לייצר ולדבר על חלופות.

30797: דיברו אז על חלופת בן גוריון.

30797: אדוני היושב ראש, אני רוצה לומר בצורה הברורה ביותר.

30797: יש לך את הדוח, אני אתן לך אותו ותוכל לראות ששום דבר לא בוצע, אבל הדבר החמור הוא שבן גוריון נכון להיום אינו חלופה ואני שם שמונה סימני קריאה.

30797: אם מישהו אומר שכן, אני אומר כאן לפרוטוקול הוועדה הזו, הוא משקר ומייצר כאן הונאה של האנשים.

30797: היום בן גוריון נמצא במצב של כאוס מוחלט וכולם יודעים את זה.

30797: מדברים על זה ולא מסתירים את התופעה הזאת.

30797: לכן לבוא ולומר שכאשר ייסגר שדה דב, אתם תטוסו דרך בן גוריון, מי שאומר את זה, אני אומר כאן שהוא מייצר הונאה ברורה של חברי כנסת, של מקבלי החלטות.

30797: אין חלופה כזאת.

30797: אני ממש רוצה לבקש ממך אדוני היושב ראש, אנא, בדקו את העניין הזה.

30797: תבדקו.

30797: אין חלופה כזאת.

30797: היום, אנחנו יודעים לומר שהצרכים המתבקשים בטיסות לאו קוסט ולפעולות אחרות לבן גוריון, לא מקבלות מענה.

30797: אין מענה.

30797: הם מדברים היום על הקמת צריפים ואוהלים ועוד כל מיני דברים מן הסוג הזה.

30797: מספיק לשאול את אנשי רת"ע שבאינטגריטי המקצועי שלהם יגידו לכם את האמת והאמת אומרת שאין מענה.

30797: זאת אומרת, אם חלילה סוגרים את שדה דב, אנחנו לא יודעים איך להגיע לקבל שירותים רפואיים, ללמוד, להביא מרצים, להביא רופאים לעיר אילת כעיר קצה.

30797: אין לנו שום יכולת.

30797: בעצם מנתקים וסוגרים את העיר אילת.

30797: דבר שלישי שאני רוצה לומר.

30797: מדינת ישראל, משרד האוצר באמצעות המועצה הארצית לתכנון ובנייה, קיבלה החלטה מדהימה, נכונה, עם חשיבות אסטרטגית ברמה הבינלאומית לצאת מחדש לתמ"א שעניינה ותכליתה פריסת שדות תעופה לעשורים הבאים.

30797: אני חבר במועצה הארצית לתכנון ובנייה.

30797: אני גם חבר בוועדות תכנון 25 שנים.

30797: אני 25 שנים חבר מועצה ו-15 שנים ראש עיר.

30797: אני מכיר את הדברים לפני ולפנים.

30797: החליטו להוציא תמ"א שנקראת תמ"א 15/2.

30797: מינו ועדת עורכים כדי שתכין ותביא את המלצותיה למועצה הארצית לתכנון ובנייה.

30797: ועדת העורכים עובדת, מתכנסת כבר שבע פעמים, בשני הדיונים האחרונים – אני אתן לך את הפרוטוקולים, אלה לא דברים שאני ממציא – ממוסמך וכתוב, אומרים העורכים עוד בטרם הדיון מתחיל שאסור לסגור את שדה דב.

30797: ואני שואל האם אנחנו חיים במדינת חלם.

30797: מצד אחד יושבת ועדת תכנון, מתייחסים לתכנית - - -

ינקי פפר: אנחנו אמרנו קצת אחרת.

30797: אני אקריא מה אמרנו.

30797: אני שמח שזה קצת ולא מלא.

30797: בסדר.

30797: אבל בגדול אמרתם שצריך להשאיר את שדה דב במתכונת אחרת אבל המסלול צריך להישאר, על פי חוות הדעת.

30797: לא אמרתם כלום, מעצם היות ועדת עורכים שדנה בנושא פריסת שדות התעופה, נראה לי לא הגיוני, לא צריך להיות אסטרטג גדול כדי להבין שאם עכשיו מתקיים דיון שהוא כל כך משמעותי – דרך אגב, מאוד משמעותי – מה יקרה אם תחליט ועדת העורכים להמליץ בפני המועצה שצריך יהיה שדה באזור, מה נעשה?

30797: נבנה אותו מחדש?

30797: אני שואל למה החיפזון.

30797: דרך אגב, אני חושב שזה ליקוי מאורות, כך אני רואה את זה.

30797: ללכת לתכנית ארצית מצד אחד וביד שנייה לקבל החלטות.

30797: אנחנו חיים בשתי מדינות?

30797: במדינת חלם?

30797: מה בדיוק קורה כאן?

30797: זה נשגב מבינתי ואני אומר את זה כמי שמוביל תכניות ואסטרטגיות בעיר אילת, ואתה מכיר את זה יואב, אנחנו עושים את זה בהרבה מאוד נושאים וזה נראה לי הזוי ותמוה אני רוצה לומר עוד משהו באשר לתכנית שמוצעת על ידי עיריית תל אביב.

30797: אני הרי מלווה את הנושא הזה והחיים גרמו לכך שהפכתי להיות מומחה לענייני שדה דב ולענייני תעופה.

30797: באמת, מומחה גדול.

30797: באה עיריית תל אביב, מציעה הצעה שאומרת שאנחנו - הריבון, תנו לה את השטח שלה, זה אזור שלה – יודעים לתת מענה שמשאיר מסלול ומאפשר בנייה של כ-8,000 יחידות מתוכן מה שאנשי הגוש הגדול רוצים ועוד חלק מהיחידות שרוצה מינהל מקרקעי ישראל, משרד האוצר.

30797: אני מציע שתייחס לתכנית הזאת.

יואב קיש: זאת מטרת הישיבה.

30797: אני רוצה לומר לך כמי שבנה קצת בעיר אילת, וכמי שמכיר את ועדות התכנון, לבנות 8,000 יחידות דיור במדינת ישראל עם הרגולציה, המשפטיזציה והבירוקרטיה, אני אומר לך כך: עשר שנים זאת עבודה מאוד מאוד מאוד.

יואב קיש: היום עם הוותמ"ל עושים את זה יותר מהר.

30797: אני שואל, אם נגיד הם מקבלים 8,000 יחידות דיור מה החיפזון?

30797: לאן אנחנו רצים?

30797: איך אנחנו רצים מהר לסגור את העיר?

30797: האם 6,000 יחידות דיור – זה בערך פחות או יותר הפער בין המתבקש לבין זה – הם שווים את 20 אלף ומשהו יחידות דיור שלה עיר אילת שתיסגר?

30797: אני לא מצליח להבין על מה החיפזון.

אתה נגד?

30797: להפך.

30797: אני בעד.

יואב קיש: הוא בעד כל דבר שיעצור את סגירת שדה דב.

30797: משפט מסכם.

30797: אני בעד שייבנה השלב הזה.

30797: הרי בתווך הזה - שמעתי אתר אש הממשלה, שמעתי את שר האוצר, שמעתי את כל הגורמים – מדברים היום על אופציה של לבנות אי בסמוך לחופי תל אביב כדי שישמש שדה תעופה.

יואב קיש: אי מלאכותי.

30797: אני אומר שבכסף של ה-8,000 תבנו את האי, האי ישחרר את שטח השדה, את שאר היחידות תבנו.

יואב קיש: פינוי-בינוי לשדה דב.

30797: בדיוק כך.

30797: אני חייב לומר לך שקיימתי בחיי כראש עיר הרבה מאוד מאבקים, מע"מ, הטבת מס, בסטות, אני איש מלא מאבקים אבל אני לא זוכר מאבק כל כך הזוי וזחוח כמו המאבק הזה.

יואב קיש: תודה רבה לראש עיריית אילת מאיר יצחק הלוי.

יואב קיש: לפני שנשמע את חברי הכנסת ואת תכנית עיריית תל אביב, היועץ המשפטי של הוועדה, תומר, אני ביקשתי ממנו להבין את המצב המשפטי, היכן אנחנו נמצאים.

יואב קיש: הרי היה את החוק ולאחר מכן יש החלטת בג"ץ ויש לנו את בעלי הקרקע.

יואב קיש: אני רוצה להבין בסך כלה דברים האלה היכן אנחנו נמצאים.

תומר רוזנר: אני כמובן לא אתייחס לכל המסכת העובדתית שהיא נפרסת על פני למעלה מיובל שנים אלא אני בחרתי להתחיל מנקודת החוק כפי שהתקבל בכנסת לפני כשנה וחצי.

תומר רוזנר: מה שהחוק קבע, אלה בעצם שלושה דברים.

תומר רוזנר: האחד, ייבנה טרמינל זמני שאליו תועבר הפעילות האזרחית בשדה דב.

תומר רוזנר: השני, הפעילות האזרחית תסתיים יחד עם הפעילות הצבאית ולא לפני המועד בו תסתיים הפעילות הצבאית, והשלישי, לגבי אותם חלקים מהקרקע שנדרשים לצורך הקמת הטרמינל הזמני ונתפסים על ידי המדינה, ישולמו פיצויים לבעלי הקרקע שבעצם משתמשים בקרקע שלהם.

יואב קיש: מעין שחרור של שני שלבים, שלב אחד שחרור של קרקע ומעבר לטרמינל זמני, וזה בעצם לא קרה.

תומר רוזנר: זה מה שרציתי לומר.

תומר רוזנר: בעצם בניגוד לחוק, בניגוד מוחלט לחוק שקבע שהעבודות להקמת הטרמינל הזמני יחלו ללא דיחוי וכולי, הטרמינל הזמני, המסוף הזמני לא הוקם.

30797: היה מי שקיבל את זה.

30797: ברור שמישהו יצר שיהוי מכוון.

יואב קיש: אבל זה מעבר על החוק בצורה הכי ברורה שיש.

תומר רוזנר: בצורה מאוד ברורה.

יואב קיש: על מי האחריות לבנות את הטרמינל הזה?

תומר רוזנר: המדינה.

יואב קיש: איזה משרד?

תומר רוזנר: לא נקבע.

יואב קיש: בצלאל, למה לא קבעתם בחוק שמשרד האוצר יבנה?

יואב קיש: המדינה הפרה את החוק שאתם כתבתם ואנחנו בכנסת הצבענו עליו בעד, בזה שהיא לא התחילה לבנות את הטרמינל הזמני.

יואב קיש: שאלתי מי במדינה ואומרים לי המדינה.

יואב קיש: איזה משרד?

יואב קיש: לא יודעים.

יואב קיש: אמרתי שאם הייתם כותבים משרד האוצר.

בצלאל סמוטריץ': אבל הביאו לכאן הארכה.

יואב קיש: לא עשו כלום.

בצלאל סמוטריץ': הביאו לכאן הארכה בצו של התאריך.

בצלאל סמוטריץ': בינתיים המדינה לא עבריינית כיוון שהאריכו את הזמן של הטרמינל הנוכחי.

מיקי לוי: זה לא קשור.

מיקי לוי: החקיקה חייבה את המדינה.

בצלאל סמוטריץ': רק להשלים את התמונה.

בצלאל סמוטריץ': בוועדת שרים לחקיקה ביום ראשון האחרון הועלה תזכיר ואנחנו התנגדנו לו.

תומר רוזנר: מכל מקום, פורסם תזכיר הצעת חוק, כפי שאמר חבר הכנסת סמוטריץ, שלפיו מבקשת כנראה הממשלה, כנראה תבקש מהכנסת, לתקן את החוק כך שבעצם יבוטלו הוראות הקיימות בתקנות הטרמינל הזמני.

תומר רוזנר: מצד שני למיטב הבנתי חיל האוויר הודיע שהוא לא יסיים ולא יכול לסיים את פעילותו בשדה דב לפני קיץ 2019, בעוד כשנה.

תומר רוזנר: זה המצב המשפטי.

יואב קיש: שאלה לגבי התביעות של בעלי הקרקע והזכויות שלהם.

יואב קיש: תכף יציג כאן נציג עיריית תל אביב ארנון גלעדי את התכנית שעיריית תל אביב מייעדת תוך כדי השארת השדה ומה כן יתאפשר במתווה החדש שמוצע.

יואב קיש: אני רוצה להבין, מבחינת התחייבויות היום לבעלי הקרקע על כמות היחידות, מה בעצם המחויבות היום.

תומר רוזנר: לשאלתך הקודמת, ברשותך.

תומר רוזנר: נקבע בחוק שהשרים הממונים על ביצוע החוק הם שרי האוצר והתחבורה.

תומר רוזנר: אם כן, הם האחראים.

יואב קיש: אם כן, יש אחראים.

יואב קיש: מה לגבי הבג"ץ וכמות היחידות או התמורה שאמורה להיות לבעלי הקרקע?

תומר רוזנר: הנושא הוא קצת יותר סבוך.

תומר רוזנר: המדינה תופסת – במובן של תפיסה, מחזיקה - את הקרקע של שדה דב מכוח תפיסה שנעשתה בתקופת המנדט הבריטי.

תומר רוזנר: היא לא הפקיעה את הקרקע אלא תפסה אותה בתפיסה זמנית אבל לא שילמה לבעלי הקרקע שום תמורה עבור השימוש הזה.

תומר רוזנר: בשלב כלשהו הגיעה המדינה להסכם עם אותם בעלי קרקע שתמורת זה שהיא תמשיך לא לשלם עבור התפיסה, כל עוד השדה עובד, השדה יפונה ונחתם הסכם כזה שהשדה יפונה.

תומר רוזנר: בין היתר תיקבע תכנית בנייה על הקרקע שתתפנה מתוכה יקבלו הבעלים מספר יחידות דיור.

תומר רוזנר: את המספר המדויק אני לא כל כך יודע.

יואב קיש: מישהו יודע לומר?

בצלאל סמוטריץ': אני יודע.

בצלאל סמוטריץ': הם אמורים לקבל סביב ה-6,000 יחידות.

בצלאל סמוטריץ': 50 אחוזים מהשטח מהזכויות שלהם הם העבירו למדינה במסגרת ההסכם, ה-50 אחוזים שלהם שווה בערך 6,000 יחידות דיור.

בצלאל סמוטריץ': 6,020 ומשהו.

יואב קיש: למדינה אמורות להיות עוד 6,000 יחידות.

מיקי לוי: 8,000 של המדינה.

בצלאל סמוטריץ': 8,000 למדינה שזה 8 מיליארד.

בצלאל סמוטריץ': התמחור הוא בערך מיליון שקל ליחידת קרקע.

מיקי לוי: היחידות של המדינה הן על המסלול עצמו.

יואב קיש: ארנון, תציג בבקשה את התכנית שלכם.

ארנון גלעדי: אני אומר בכמה מלים ואחר כך האדריכל יציג את התכנית כפי שתהיה במצגת.

ארנון גלעדי: ראש עיריית אילת אמר כאן דברים בצורה מאוד נחרצת.

ארנון גלעדי: זה מאוד חד משמעי.

ארנון גלעדי: מדינת ישראל לא יכולה להתבסס – ואתה כטייס לשעבר, גם טייס במילואים – על שדה תעופה אחד בלבד.

ארנון גלעדי: תל אביב היא עיר של מטרופולין ובעיר של מטרופולין של שני מיליון תושבים, צריך במדינת ישראל, רשויות התכנון צריכות לדרוש את זה, שיהיה שדה תעופה פנימי נוסף שנותן תשובה משמעותית לנושא של תושבים במרכז מדינת ישראל ולא רק משדה תעופה אחד.

ארנון גלעדי: הנושא של שדה התעופה בן גוריון, אני מטפל בו מזווית אחרת שאילנה יודעת אותה.

ארנון גלעדי: יש היום כבר חריגות במפלסי הרעש בנושא של הנחיתות ולדעתי גם בנושא ההמראות מעבר למה שתכנית המתאר מאשרת.

ארנון גלעדי: תאר לך שמוסיפים עכשיו עוד מיליון אנשים - - -

יואב קיש: אנחנו רוצים לראות את התכנית.

ארנון גלעדי: רגע.

ארנון גלעדי: תאר לך שמוסיפים עוד מיליון אנשים לשדה התעופה וגם כך כאשר יש את החריגה, החריגה תהיה כפל כפליים.

ארנון גלעדי: אנחנו אומרים דבר נוסף.

ארנון גלעדי: כרגע למעשה מבחינת בעלי הקרקע, הם מקבלים את הפתרון עכשיו.

ארנון גלעדי: הם לא מקבלים את הפתרון הערטילאי.

ארנון גלעדי: הם מקבלים אותו עכשיו.

יואב קיש: זה מאוד משמעותי.

ארנון גלעדי: יש 2,000 יחידות דיור בתכנית הזאת שיכולות להיות למעשה המנוע לדיור בר השגה או דיור לצעירים שלא רק יהיו בדרום תל אביב ובמזרח תל אביב אלא גם יהיו בצפון העיר, וזאת אחת המטרות החשובות ביותר מבחינת הנושא של הטיפול בנושא של מחירי הדיור בעיר תל אביב-יפו וגם במטרופולין.

ארנון גלעדי: אין ספק ש-2,000 יחידות דיור לזוגות צעירים במחיר למשתכן או במחיר של דיור בר השגה, כשמסתכלים על ההחלטה, צריכים להסתכל בהיבט הכולל, מה היא נותנת מבחינה תעופתית, ואני לא מומחה לתעופה, אבל מה היא נותנת גם מבחינה אורבנית, מבחינת הנושא של התמודדות, מבחינת הנושא של התקדמות והטיפול בעיר, וגם מה אתה נותן מבחינה חברתית ולא רק מבחינה כלכלית.

ארנון גלעדי: 2,000 יחידות דיור של המדינה יכולות כבר היום להיות כחלק מתוך מנוע של בלימת מחירי הדיור במרכז הארץ ובעיר תל אביב בפרט.

יואב קיש: לגבי התכנית.

יואב קיש: יש לך בדיוק שלוש דקות.

עדן בר: שלום לכולם.

עדן בר: אני מציג בתקציר.

עדן בר: התכנית היא מן הסתם מספר שכבות.

עדן בר: זה לא רק תכנון עירוני אלא יש גם תכנון תעופה ואיכות הסביבה שהם מרכיבים מאוד חשובים לתכנון עצמו.

עדן בר: אני אתן ליועץ התעופה לומר כמה מלים שידבר על התכנית.

יואב קיש: מה הסטטוס של התכנית?

בצלאל סמוטריץ': מחר ועדה מקומית?

עדן בר: לא.

עדן בר: לפני ועדה מקומית, זו תכנית שבוחנת אפשרות לבנות שכונת מגורים בסמוך לשדה התעופה.

ינקי פפר: מחר היא תוצג לוועדה המקומית.

יואב קיש: טיוטת תכנית לוועדה מקומית שתוצג מחר.

מתן אוריין: שלום.

מתן אוריין: אני יועץ תעופתי של הצוות בעיריית תל אביב.

יואב קיש: עצור.

יואב קיש: אם לא הייתי ברור, יש לנו בערך 25 דקות.

יואב קיש: כמו שאני רואה, יש כאן שישה-שבעה חברי כנסת שרוצים לדבר.

יואב קיש: זה לא יעבוד כך.

יואב קיש: אני מבקש, בלי מצגת.

יואב קיש: אתה רוצה לשים שקף אחד, תשים אתה.

יואב קיש: תגיד בשתיים-שלוש דקות.

יואב קיש: אין כאן זמן למצגת.

יואב קיש: מצטער.

יואב קיש: אלה לוחות הזמנים שלנו.

מתן אוריין: נגיד את התכנית.

מתן אוריין: נעשתה בדיקה.

מתן אוריין: מכיוון שהצבא עוזב, נעשתה בדיקה בנושא השדה והפעילות שלו.

מתן אוריין: בסביבות 45-50 אחוזים מהפעילות של השדה עוזבים ויהיה מקום – יש שם כ-800,000 נוסעים – לעוד נוסעים בנושא של פנים ויש כ-600,000 בנתב"ג, כך שזה יכול עדיין להגיע לאזור הזה.

מתן אוריין: התכנית מסדירה גם את השדה ברמה התעופתית.

מתן אוריין: הוא היום לקוי ופועל בצורה זמנית.

מתן אוריין: יש אפשרות להסדיר אותו במסגרת הקיימת עם קצת הרחבת המסלול והארגון שלו.

מתן אוריין: הנושא החשוב הוא הנושא של איכות הסביבה.

מתן אוריין: בנושא של איכות הסביבה יש את נושא הרעש.

מתן אוריין: הרעש כיום הוא רעש גדול יותר.

מתן אוריין: המגבלות גדולות יותר כיוון שאת החלק הארי של הרעש או היותר גדול של הרעש עושה בעצם המסלול הצבאי שהמטוסים פחות בנויים לו ובעצם מסלול הרעש, ברגע שהצבא יוצא, יכול להצטמצם בכ-100 מטר אורך.

מתן אוריין: הוא גם משחרר קצת קרקעות למוסדות ובעצם אפשר להגיע לכ-50 מטרים הרחקה שלו, כך שהרעש לא יגבר.

מתן אוריין: המטוסים היום הם בריירים, מטוסים מודרניים וכולי.

מתן אוריין: הנושא השלישי הוא נושא של תל אביב כחלק מראייה או איזשהו מרחב בינלאומי ובטח ארצי, ששדה התעופה נמצא בו.

מתן אוריין: הוא יושב על ציר אבן גבירול, יתאפשר כאן לעשות מרכז תעסוקתי ולהביא איזושהי עירוניות לחלק הצפוני של העיר.

מתן אוריין: אנחנו בעצם מראים כאן את השילוב.

מתן אוריין: בגדול יש כאן את רחוב אבן גבירול, זאת התכנית.

מתן אוריין: כל מה שצהוב בהיר הוא קיים, חלק בנוי, חלק עדיין בבנייה, כולל 3,700 בצפון.

מתן אוריין: זה פארק הירקון.

מתן אוריין: כאן אנחנו רואים את המשך אבן גבירול עם הקו הירוק.

מתן אוריין: זה אותו אבן גבירול.

יואב קיש: זה יהיה הגבול של השדה?

מתן אוריין: משמאלו נשאר השדה.

יואב קיש: איפה הכניסה לשדה?

מתן אוריין: קודם כל, לשדה יהיה דופן לאבן גבירול.

מתן אוריין: הכניסה לשדה, בקצה איינשטיין, מה זה כניסה?

מתן אוריין: יהיה דרופ אוף לאנשים.

מתן אוריין: זה שדה קטן שהולכים עם הטרולי עד המטוס.

מתן אוריין: זה הרעיון.

יואב קיש: לא תהיה שם כניסה למכוניות.

מתן אוריין: לא תהיה כניסה למכוניות.

מתן אוריין: תהיה כאן כניסה לחניון בחלק הדרומי.

מתן אוריין: לידו תקום שכונה.

מתן אוריין: השכונה מתחשבת בנושא של מגבלות הרעש.

יואב קיש: והגובה.

מתן אוריין: בנושא של מגבלות הגובה ומצליחה להיות שכונה עם כל התקנים.

יואב קיש: 8,000 יחידות?

מתן אוריין: 8,000 יחידות.

יואב קיש: אם הבנתי נכון, אולי נמצאים כאן נציגי בעלי הקרקע, אתם אומרים 8,000 יחידות, לגבי 6,000 ניתן את ההתחייבות שלנו לבעלי הקרקע ואז היתרה גם תישאר לטובת פיתוח העיר והמחיר הוא אותם 6,000 יחידות נוספות שנדחות עד שנבנה אולי שדה מלאכותי בים.

יואב קיש: זאת בעצם ההצעה.

מתן אוריין: נכון.

יואב קיש: בעלי הקרקע, מה ההתייחסות שלכם?

רחל זכאי נוימן: יש רק בעיה אחת קטנה.

רחל זכאי נוימן: אני אחת מחמשת המנהלים שמינה בית המשפט לנהל את זכויותיהם של כ-1,800 בעלי קרקע פרטיים.

רחל זכאי נוימן: הנייר סובל הכול, ההד סובל הכול, אפשר לומר 7,000 פעמים או 6,000 פעמים כדי שזה יתאים שבעלי הקרקע הפרטיים מקבלים את זכויותיהם במקום הזה.

רחל זכאי נוימן: כאשר מדברים על בעלי הקרקע הפרטיים, הם מדברים עלינו, על בעלי הקרקע שאנחנו מייצגים.

רחל זכאי נוימן: אנחנו לא מקבלים ותכף במילה אני אסביר למה, וחוץ מאתנו יש עוד - אם אתה יכול להראות שוב את תכנית הבינוי, אני מאוד אודה לך - שעל הקרקע שלהם ממש, בדיוק על הקרקע שלהם, בונים ואין סיבה בעולם שהם יסכימו להתחלק בעוגה הזאת.

רחל זכאי נוימן: עיריית תל אביב, יש לה מטרה.

רחל זכאי נוימן: אני לא רוצה להגיד עיריית תל אביב.

רחל זכאי נוימן: המטרה של התכנית הזו, שאין ספק שהיא אינה בסמכות ועדה מקומית.

רחל זכאי נוימן: היא איננה.

רחל זכאי נוימן: הם יכולים רק להמליץ.

רחל זכאי נוימן: הם כבר המליצו בשנה שעברה על תכנית שהם הכינו, הם עם כל המומחים שלהם, ביחד עם רשות מקרקעי ישראל ואתנו, סטייט אוף זה ארט, באמת תכנית שדואגת לכל.

יואב קיש: זאת התכנית.

רחל זכאי נוימן: זאת התכנית.

רחל זכאי נוימן: כן.

רחל זכאי נוימן: היא באמת חושבת על תושבי תל אביב, על חוף הים של תל אביב, על תל אביב, על תמורות לבעלי הקרקע, על הכול.

יואב קיש: אבל היא לא חושבת לא על שדה דב ולא על אילת.

רחל זכאי נוימן: לא שהיא לא חושבת.

רחל זכאי נוימן: היא חושבת ואומרת שלא יישאר שדה.

רחל זכאי נוימן: אותה תכנית אושרה, הומלצה על ידי עיריית תל אביב - יש לי את ההחלטה - ב-29 במרס 2017.

יואב קיש: מותר לשנות דעה.

רחל זכאי נוימן: תמיד.

רחל זכאי נוימן: רק סוס לא משנה דעה.

רחל זכאי נוימן: היינו שם.

רחל זכאי נוימן: אבל יש רק דבר אחד שלא השתנה.

רחל זכאי נוימן: ראשית, הקונטור, המקום, רצועת או מתחם הקרקע.

יואב קיש: נניח שהמדינה תסכים ללכת למתווה הזה, אז היא מוותרת על 8,000 יחידות שעליהן בעצם השדה יושב.

רחל זכאי נוימן: זכותה לוותר.

רחל זכאי נוימן: דע עקא, היא מוותרת על היחידות שאנחנו לא יכולים לקבל שם פיצוי, ולמה?

רחל זכאי נוימן: יש דין במדינת ישראל.

רחל זכאי נוימן: יש כללים, יש גם יועץ משפטי לממשלה, יש חוקי הפקעות, יש חוקי תכנון ובנייה שקובעים איך עושים איחוד וחלוקה.

רחל זכאי נוימן: כדי שאנחנו נקבל את מה שהתכנית הזאת אומרת ככה, כלאחר יד שנקבל, הדין במדינת ישראל אמור להשתנות והוא לא ישתנה.

רחל זכאי נוימן: הוא לא ישתנה כי עיריית תל אביב רוצה.

רחל זכאי נוימן: עשו תכנית בה יש שדה, אנחנו, כמו שאמרתי, מתחת לשדה בחלק ניכר מהזכויות שלנו.

רחל זכאי נוימן: הוועדה המחוזית, שההחלטה אם התכנית הזאת תתקבל או לא תתקבל היא בסמכותה, בדעה חד משמעית, כמו שהיועץ המשפטי לממשלה בדעה חד משמעית, שלא מקבלים זכויות עבור תשתיות לאומיות על חשבון בעלי קרקע פרטיים.

רחל זכאי נוימן: אם תכנית נותנת בינוי בחלק הימני בה בלבד, ייכבדו ויקבלו שם זכויות אלה שיש להם שם קרקע.

רחל זכאי נוימן: לנו יש שם פירורים.

רחל זכאי נוימן: אז אנחנו נישאר בלי כלום.

רחל זכאי נוימן: כל מי שבא ואומר אחרת, טועה ומטעה.

יואב קיש: מי הבעלים שם היום?

קריאה: סודי.

רחל זכאי נוימן: לא, לא סודי.

רחל זכאי נוימן: אני רק לא חושבת שתפקידי לומר.

יואב קיש: בעלים פרטיים אחרים?

רחל זכאי נוימן: כן.

יואב קיש: שהיום לא שותפים להסכם בין המדינה?

רחל זכאי נוימן: לא.

רחל זכאי נוימן: הם בעלים של חלקות קטנות.

יואב קיש: זה לא שטח שהיה בהסכם של הפינוי?

רחל זכאי נוימן: לא.

רחל זכאי נוימן: אדוני, אם יורשה לי במילה להסביר.

רחל זכאי נוימן: אנחנו מנהלים תיבה ענקית שיש בה 1,800 בעלים במושא.

רחל זכאי נוימן: חוץ מאתנו יש חלקות קטנות פרטניות.

יואב קיש: תודה.

יואב קיש: אני עובר לחברי הכנסת.

יואב קיש: דקה לכל אחד.

יואב קיש: אם אני אצטרך לקטוע, אני אקטע כי אנחנו לחוצים בזמן.

איתן ברושי: אדוני היושב ראש, חברי הכנסת, שום שיקול נדל"ן לא גובר על הצורך בשדה תעופה שישרת את אילת והערבה והצפון והגולן.

איתן ברושי: אין שום החלטת ממשלה להגדיל את תל אביב.

איתן ברושי: יש מדיניות ממשלה של פיזור אוכלוסייה.

איתן ברושי: אין ממשלה אחראית – אדוני מהמינהל – מספיק סיבכתם אותנו עם ההחלטות לפני כמה שנים.

איתן ברושי: תקשיב עכשיו.

איתן ברושי: שיקול הדעת של האוצר והמינהל הוא שגוי.

איתן ברושי: אין שום החלטה שמחליטים עכשיו להרחיב את תל אביב כיעד לאומי ולהפקיר את אילת והצפון.

איתן ברושי: לכן מדיניות הכנסת, כפי שאני פירשתי אותה והייתי שותף אחרי המובילים את ההחלטות, היה כאן במידה מסוימת מסר שהממשלה לא מבינה אותו והוא שאנחנו בכנסת לא נאפשר לסגור את שדה דב.

איתן ברושי: נקודת המוצא היא ששדה דב יישאר.

איתן ברושי: מינימום הוא שדה רחל, מקסימום הוא תעופה.

איתן ברושי: לא ייסגר שדה דב.

איתן ברושי: לא יפקירו את התושבים.

איתן ברושי: אין פתרון בבן גוריון לאילת וזה לא הפתרון לשדה משלים.

איתן ברושי: אני רוצה לומר לתל אביב משפט אחד.

איתן ברושי: השיקולים של תל אביב חשובים אבל קודמים תושבי אילת והערבה.

איתן ברושי: לא נשאיר אותם בלי שדה תעופה, גם במחיר שהאוצר ימצא פיצוי לבעלי הקרקעות.

יואב קיש: תודה רבה.

יואב קיש: מיקי לוי, בבקשה.

מיקי לוי: שלחתי שאילתה לשר האוצר למה לא מקימים בעלות של 60 מיליון שקלים כפי שהחוק חייב את הטרמינל.

מיקי לוי: לא זכיתי לתשובה אבל משרד האוצר הוא שאחראי.

יואב קיש: ומשרד התחבורה.

מיקי לוי: לא.

מיקי לוי: אני מדבר על התשלום של הכסף.

מיקי לוי: לפני כחודש ביקרתי בשדה.

מיקי לוי: חלק מהחלקות הפרטיות יושב בצמידות למסלול.

מיקי לוי: בחנתי גם את התכנית של עיריית תל אביב והיא מחויבת תיקונים.

מיקי לוי: נכון, יש שם פיצויים לבעלי קרקע.

מיקי לוי: על המאזניים יש דבר אחד והוא המדינה שתקבל עבור השטח שלה איקס כסף או העיר אילת.

מיקי לוי: אין כאן הרבה אפשרויות.

מיקי לוי: אם מדינת ישראל, הרי ממילא נותנים מחיר למשתכן במחירים של אפס עבור הקרקע – ואני מברך על כך - זה המקום לבטל את הנושא של בנייה על המסלול עצמו ולהשאיר את המסלול על מקומו כי אחרת הורגים את העיר אילת ושכח מהעיר אילת.

יואב קיש: תודה רבה.

יואב קיש: חבר הכנסת בצלאל סמוטריץ.

בצלאל סמוטריץ': על גבי כל מה שנאמר כאן, יש שלושה וקטורים שאנחנו צריכים להתחשב בהם עת אנחנו דנים בתכנית.

בצלאל סמוטריץ': האחד, להשאיר שם שדה.

בצלאל סמוטריץ': אגב, גם לטובת תל אביב וגם לטובת אילת.

בצלאל סמוטריץ': שנית, לא לפגוע בזכויותיהם של בעלי הקרקע הפרטיים באזור וגם לא לחשוף את המדינה לסיכונים משפטיים אחר כך, אם יהיו, ואני לא חושב שמותר למדינה בחוק להפקיע אבל לא הייתי רוצה לפתוח את זה כל כך הרבה שנים, ולממן את המעבר של צה"ל דרומה כאשר כאן בנו על התקציב הזה של שדה דב.

בצלאל סמוטריץ': למיטב ידיעתי, וישבתי גם אצל ראש העיר תל אביב יחד עם מאיר בעניין הזה, התכנית הנוכחית של תל אביב נותנת מענה לשני הווקטורים המרכזיים.

בצלאל סמוטריץ': יש שדה ואין פגיעה בזכויותיהם של בעלי הגוש הגדול.

בצלאל סמוטריץ': בעלי הגוש הגדול יקבלו את כל מה שמגיע להם על פי ההסכם שקיבל תוקף של פסק דין כאשר המדינה לא הולכת לשום סיכון.

בצלאל סמוטריץ': הדבר היחידי שחסר זה סדר גודל של 8 מיליארד שקלים שיצטרכו לחפש מקורות מימון חלופיים לצה"ל דרומה.

יואב קיש: זאת אומרת, את המחיר ישלם האוצר.

בצלאל סמוטריץ': עם כל הכבוד להערכתי סביר.

בצלאל סמוטריץ': אני מודיע כאן שאנחנו נניח בימים הקרובים הצעת חוק מקבילה שתיישם את מה שדיברנו עכשיו, בכפוף לכך שיש שדה ויש זכויות של בעלי הגוש הגדול.

בצלאל סמוטריץ': אני לא חושב שנכון לפתוח את זה אחרי כל הוויה דולורוזה שהם עברו עשרות שנים.

בצלאל סמוטריץ': בהנחה שאנחנו יודעים לתת מענה לשני הדברים האלה, אני מקווה שכל החברים שחתמו על החוק הקודם של חבר הכנסת שמולי ושלי יחתמו גם בסיבוב הזה, 80 חברי כנסת להערכתי, כי אז לממשלה יהיה מאוד קשה לעצור את זה.

יואב קיש: תודה רבה.

יואב קיש: חברת הכנסת נאוה בוקר.

נאוה בוקר: כל מילה מחזקת את מה שאמרו כאן חבריי.

נאוה בוקר: אני לא אחזור על הדברים שנאמרו.

נאוה בוקר: אני חושבת ששדה דב הוא העורק שמחבר את המרכז לאילת ואין לנו ברירה אחרת.

נאוה בוקר: אי אפשר לחסל את העיר אילת.

נאוה בוקר: נתב"ג לבדו לא מהווה אלטרנטיבה.

נאוה בוקר: אין מצב כזה.

נאוה בוקר: אם יש מתווה, נאמץ אותו ונתמוך בהצעת החוק של חברי סמוטריץ.

יואב קיש: תודה רבה.

יואב קיש: חבר הכנסת נורית קורן.

נורית קורן: תודה.

נורית קורן: אני אומר לא לסגור את השדה.

נורית קורן: אני חושבת שהמתווה שחבר הכנסת סמוטריץ נתן, נראה נכון.

נורית קורן: אני יום אחד הרגשתי מה זה להיות אילתית.

נורית קורן: הגעתי בבוקר מוקדם וחזרתי בלילה מאוחר.

נורית קורן: אני רוצה לומר לכם שהטיסה עוד נדחתה ובסוף כמעט הייתי צריכה לישון באילת.

יואב קיש: זה לא כזה נורא.

נורית קורן: לא נורא, אבל נורא היה שגלגל לא נפתח והייתי צריכה להישאר שעה וחצי בשמיים.

נורית קורן: אני רוצה לומר לכם שצריך להבין שאנשים מגיעים לקבל טיפול רפואי מאילת למרכז.

נורית קורן: אני כל הזמן חושבת על האנשים האלה שהם יצטרכו להיטלטל ברכבת מבן גוריון עד לתל אביב.

נורית קורן: אם משרד הבריאות היה מקים בית חולים ומקבלים את כל הטיפולים כמו שצריך, אולי לא היה צריך אבל אנחנו צריכים לסגור ששדה דב הוא עורק ראשי ואסור לנו לסגור אותו.

יואב קיש: תודה רבה.

יואב קיש: חבר הכנסת יעקב אשר.

אדוני, אני אתחיל קודם כל בגילוי נאות.

מי שהכין את התכנית הזאת של עיריית תל אביב, זה אדריכל עדן בר שהכין את התכנית של הBBC בבני ברק.

כשאני הסתובבתי עם התכנית הזאת, אמרו לי כולם שהנה עוד איזה חרדי מדומיין שהולך להיות מגדלי תעסוקה ומרכז מסחרי ענק בגוש דן.

אני לפחות נרגעתי בדבר אחד והוא שלתכנית הזאת יש היתכנות.

אני מכיר את העבודה, שזה לא רק לצייר את זה יפה ולא רק לתכלל את זה יפה, אלא שיש היתכנות.

אני לא מבין.

יש דברים שהם א'-ב' ואני חושב שכולם דיברו על זה.

אם יש אפשרות שאפשר גם לפתח את תל אביב ולתת לה איזשהו פוש וגם לגמור איזושהי גיבנת גדולה של תביעות של אנשים שיש להם קרקע שם ומגיעות להם הזכויות וגם להשאיר את שדה התעופה שיכול לחבר בין המרכז לעיר, וכאן הרי כולנו מתחרים בדיבור על חיבור בין פריפריה למדינת תל אביב וכולי, כאן זה הדבר הכי פשוט והכי ברור.

אין ספק שזאת האלטרנטיבה שצריך ללכת עליה ולשמר.

זאת פשרה מפא"יניקית כזאת אבל יש לה היתכנות.

אם יש לה היתכנות על ידי מומחי תעופה ואדריכלים וזה יעבור את הוועדות הנכונות, אנחנו חייבים לדחוף את זה בכל הכוח ולתת את כל הגיבוי לעניין הזה.

יואב קיש: תודה רבה.

יואב קיש: חבר הכנסת דב חנין.

דב חנין: תודה אדוני.

דב חנין: יש לי הרבה מה לומר על הנושא הזה אבל הזמן מאוד קצר.

יואב קיש: יש לך דקה.

דב חנין: בדקה אני רוצה לומר מעבר לכל הדברים שנאמרו ושיש לי מה לומר עליהם, שבמקביל לכל זה צריך לפתח תחבורה מהירה לאילת.

דב חנין: שדה דב לא יהיה לנצח.

דב חנין: בסופו של דבר יש חלופות של תחבורה מהירה לאילת שעליהן צריך להתחיל לחשוב מחר בבוקר כי אנחנו רוצים שאילת תהיה מחוברת למרכז הארץ.

דב חנין: על יתר הנושאים, בהזדמנות אחרת.

יואב קיש: תודה.

יואב קיש: מיטל זהבי, חברת מועצת העיר תל אביב.

מיטל להבי: סגנית ראש העיר.

מיטל להבי: אני מצטרפת לעמדה של עיריית תל אביב שתל אביב צריכה להיות מחוברת לאילת ושדה תעופה אזרחי צריך להיות.

יואב קיש: את מצטרפת לעמדה של עיריית אילת.

מיטל להבי: נכון, של עיריית אילת ועיריית תל אביב.

מיטל להבי: זה חיבור בין שני ראשי הערים.

מיטל להבי: אני רק מעירה תשומת לב, ששדה התעופה כבר היום עושה טיסות לקפריסין ואיך שהוא מתוכנן, אסור יהיה לפרוץ אותו לשדה תעופה בינלאומי.

מיטל להבי: אני מכניסה עוד וקטור לשיחה שזה הווקטור של כל התושבים שהיום בנויים ולא היו רוצים את השדה בין המגורים שלהם לבין הים.

מיטל להבי: זה פשוט יוצר את החיץ בין מגורים לבין הים.

מיטל להבי: לכן אחת ההצעות, לפי מה שקורה גם בעולם, היא לעשות את השדה בים.

מיטל להבי: לא לבנות אי בים אלא לבנות גשר, מנחת מטוסים, גשר רחב שעומד על כלונסאות, שלא פוגע בזרימת הים ולא פוגע בתנועת החולות, שמשמש רק לנחיתת המטוסים בקנה מידה שמתאים לטיסות פנים ושכל קבלת הפנים שלו וכל העורף שלו נמצא ביבשה.

מיטל להבי: אז לא תיווצר לנו רצועה של שלושה קילומטרים כמעט שמנתקת את השכונות מהים ויתאפשר החיבור בין תל אביב לפריפריה, לא רק לאילת אלא גם לחיפה ולראש פינה.

יואב קיש: תודה רבה.

יואב קיש: אני רוצה לשמוע את האוצר.

יואב קיש: מה קרה עם הטרמינל הזמני שבאחריות

יואב קיש: כם לבנות אותו?

דניאל מלצר: לגבי הטרמינל הזמני, הגשנו תזכיר.

יואב קיש: לא הייתם אמורים להתחיל?

דניאל מלצר: התחלנו לעבוד על התכנון של הטרמינל.

בצלאל סמוטריץ': החוק הוא רק למתנחלים.

בצלאל סמוטריץ': לא כולם צריכים לציית לחוק.

דניאל מלצר: עת קידמנו את התכנון של הטרמינל הזמני התחוור לנו שהטרמינל הזמנו יעלה כ-60 מיליון שקלים.

דניאל מלצר: כשהתקדם התהליך, הבנו ש-60 מיליון שקלים בשביל טרמינל שיעבוד מספר מצומצם של חודשים, בהתאם למועד הפינוי - - -

יואב קיש: אז הפעלתם שיקול דעת על החוק?

דניאל מלצר: הגשנו הצעת חוק ממשלתית לביטול הסעיף של הטרמינל.

תומר רוזנר: לא.

תומר רוזנר: הגשתם תזכיר.

דניאל מלצר: זה בסך הכול אומר שאפשר להמשיך את הפעילות מהטרמינל הקיים כל עוד התעופה הצבאית מתקיימת.

יואב קיש: הנקודה המהותית כאן שבעיני היא מאוד לא ראויה, היא שיש חוק שעבר כאן בכנסת עם הנחיה ברורה של תחילת פעילות לטרמינל זמני, והפעלתם שיקול.

יואב קיש: בחוק לא צריך להפעיל שיקול.

יואב קיש: סאת לא הייתה המלצה.

דניאל מלצר: מהות החוק הייתה להמשיך את התעופה האזרחית כל עוד - - -

בצלאל סמוטריץ': החוק היה כתוב בצורה מפורשת, שעד תאריך מסוים אתם צריכים להתחיל לבנות טרמינל זמני.

דניאל מלצר: עשינו עבודות.

בצלאל סמוטריץ': זאת פעם ראשונה שלא מתייחסים לחוק?

בצלאל סמוטריץ': אספר לך כמה תקציבים תקועים שנים, חודשים, בוועדת הכספים.

יואב קיש: זה לא אותו הדבר.

יואב קיש: זה לא אותו הדבר.

יואב קיש: יש כאן חוק.

יואב קיש: זאת לא העברה בתקציב.

בצלאל סמוטריץ': יש גם חוק יסוד.

יואב קיש: כאן יש להם הנחיה ברורה וכאן היה הפעלת שיקול דעת על החוק בצורה הכי ברורה שאפשר לומר.

דניאל מלצר: התמונה השתנתה מאז שהתקבל החוק ולכן הגשנו הצעה לתיקון החוק.

יואב קיש: מה השתנה?

דניאל מלצר: התמונה.

דניאל מלצר: לא ידענו - - -

יואב קיש: הפעלת שיקול דעת.

יואב קיש: החוק לא השתנה.

יואב קיש: ידעו על 60 מיליון בהכנה, אמרו נתחיל לעשות והממשלה החליטה לפעול בניגוד לחוק.

יואב קיש: אין לי אמירה אחרת לומר כאן.

אתה יכול להפר אתה חוק אם אתה מכין תזכיר.

בצלאל סמוטריץ': לא הממשלה.

יואב קיש: משרד האוצר כאחראי מטעם הממשלה על החוק החליט לפעול בניגוד לחוק.

יואב קיש: זה מה שאני מבחין עכשיו מהשיחה.

דניאל מלצר: לא פעלנו בניגוד לחוק.

בצלאל סמוטריץ': לא קיימו את החוק.

יואב קיש: תקריא לי את הסעיף.

יואב קיש: זה לגבי זה.

יואב קיש: הבנתי.

יואב קיש: לגבי ההצעה של עיריית תל אביב, מי רוצה להתייחס?

יואב קיש: רמי"י?

דניאל מלצר: אני מעדיף שרמ"י יתייחס.

דניאלה פוסק: אם אפשר לפני כן לומר משפט.

דניאלה פוסק: יושבת ראש הוועדה המחוזית תל אביב.

דניאלה פוסק: הוועדה להבנתי היא המוסד המוסמך לאשר תכנית כאמור.

תומר רוזנר: אחת הוועדות המוסמכות.

דניאלה פוסק: אני רוצה להבהיר שלוועדה המחוזית תל אביב לא הוגשה ולא הוצגה שום תכנית כאמור.

דניאלה פוסק: לעומת זאת, כן חשוב לי להבהיר שהוגשה לנו תכנית שמתבססת, שגם היא מוכרת כאן, על פינוי שדה דב והתכנית הזאת תובא לדיון בשבוע הבא בוועדה.

יואב קיש: גם היא עוד לא אושרה?

דניאלה פוסק: היא הוגשה ונקלטה.

דניאלה פוסק: לכן אנחנו חייבים לעמוד בלוחות הזמנים.

יואב קיש: רמ"י, התייחסותכם.

צחי דוד: אני אמשיך היכן שדניאלה הפסיקה.

תגיד לי, הכול זאת אותה מדינה?

צחי דוד: יש מה נקרא חלופה, אנחנו מכירים אותה כשבוע וחצי, הוצגה לנו בשבוע שעבר על ידי צוות המתכננים שלה.

צחי דוד: לדבריהם הם נשכרו להכין אותה לפני ארבעה חודשים.

צחי דוד: ורסיות שונות של התכנית הזאת מתגלגלות כבר זמן מה.

צחי דוד: אגף תנועה בעיריית תל אביב הנפיק לפני כחצי שנה איזשהו מסמך, סקר היתכנות, שמאוד דומה לתכנית הזאת זולת העובדה שהוא סביב 4,000 ומשהו יחידות דיור ולא 8,000.

צחי דוד: ה-8,000 זה אירוע שמבחינתנו בימים, בשבועות האחרונים.

צחי דוד: יותר קשה לנו להתייחס אליו.

צחי דוד: אנחנו מכירים את הוורסיות הקודמות.

צחי דוד: אני אתייחס אליהן ואני כן אומר שלהבנתנו הנושאים הכלכליים, שהקפיצה ל-8,000 יחידות דיור מנסים לפתור, לא נפתרים, מאותן סוגית של איחוד וחלוקה פרטיים אחרים.

צחי דוד: לא ניתן להכניס שדה תעופה לאיחוד וחלוקה וקשיים כאלה.

צחי דוד: הבעיות האורבניות של התכנית כפי שאנחנו ראינו אותן - - -

30797: מי המציא את מה שאתה אומר?

קריאה: יש חוות דעת משפטית אחרת.

30797: מי המציא את ההמצאות האלה?

קריאה: בתשתיות לאומיות ניתן לעשות איחוד וחלוקה.

יואב קיש: בסדר.

יואב קיש: תן לי לסיים את דבריו.

30797: קצת אחריות במה שאומרים.

יואב קיש: זו דעתו.

צחי דוד: זו דעתי ולא רק דעתי אלא זה גם הדין.

30797: הכנסת יכולה לשנות.

צחי דוד: זו רק סוגיה אחת.

צחי דוד: התכנית שאנחנו בדקנו של כ-4,000 יחידות דיור לא כוללת אלמנטים של דיור בר השגה, התכנית של ה-16,000, כמחצית מיחידות הדיור מיועדות למכירה - - -

קריאה: עד היום אתם מנפקים דיור בר השגה בלי כסף.

יואב קיש: תודה.

יואב קיש: אני מתנצל על לוחות הזמנים.

יואב קיש: אני מסכם את הדיון ואני גם רוצה לעשות כאן החלטה להצבעה.

יואב קיש: אין יותר דוברים.

יואב קיש: אני רוצה לומר לחברי הכנסת מה ההתרשמות שלי.

יואב קיש: אני חושב שהגיע הזמן שנפעל ואני מאוד שמחתי לשמוע על החקיקה.

יואב קיש: אני בטוח שהרבה יצטרפו אליה.

יואב קיש: ראשית, עם כל הכבוד – אני אומר את זה גם לעיריית תל אביב, עם דיור בר השגה וכל מה שקשור לזה – לפחות המסר שאני מרגיש מכל חברי הכנסת הוא חשיבות שדה התעופה בשביל העיר אילת.

יואב קיש: זה המסר העיקרי וזה מה שאנחנו מבקשים שיישמר.

יואב קיש: אם יש תכנית – אם כי לא עשינו כאן

יואב קיש: בחינה מעמיקה של התכנית וזה גם לא תפקידנו – שמסוגלת לעמוד בסיכום עם בעלי הקרקע, ושמענו כאן את בעלי הקרקע שטוענים שזה לא המצב, אבל שמסוגלת לעמוד בסיכום עם בעלי הקרקע, ואת המחיר של השארת שדה דב כשדה פעיל ישלם האוצר באופן כלכלי, אנחנו ממליצים למדינה לספוג את זה ולהתמודד עם המחיר הזה.

יואב קיש: זו החלטה שאני חושב שאנחנו מציעים.

יואב קיש: אנחנו קוראים לממשלה לא לנסות ללכת לשיטות עוקפות ולהתחיל לעמוד בקיום החוק, ואנחנו דורשים מהממשלה לפעול להקמת הטרמינל הזמני כי זה יהיה יותר משנה.

יואב קיש: אני כבר אומר לכם שעוד שנה צה"ל יצא והטרמינל הזה והטרמינל הזה יישאר ואנחנו נמשיך בתכנית שתאפשר לבעלי הקרקע לקבל את הזכויות שלהם ותשמור לנו על העיר אילת.

יואב קיש: לזה חברי הכנסת מכוונים.

יואב קיש: אם את זה לא נצליח לעשות, יכול להיות שבלית ברירה, אבל עדיין בסיטואציה הזו הייתי עושה כל מהלך כדי באמת לאפשר מה שנקרא בינוי-פינוי השדה, בינוי אי מלאכותי, העברה ואז פינוי.

יואב קיש: אי אפשר להשאיר את אילת ללא השדה הזה.

יואב קיש: בעיני זה עוול ואני אומר שמבחינת חברי הכנסת, אני רק רוצה להגדיר את הדברים.

איתן ברושי: תגיד גם הצפון.

יואב קיש: נכון, אבל היום אתה רואה מה התנועה.

יואב קיש: היום זאת אילת.

קריאה: אני מציע שתתייחס לוועדה המחוזית שתתכנס בשבוע הבא.

יואב קיש: אלה ההמלצות שלי.

בצלאל סמוטריץ': הוועדה המחוזית תשקול.

איתן ברושי: עם כל הכבוד, יש ממשלה בישראל.

יואב קיש: אנחנו חברי ועדת הפנים, הפנייה הזו היא בנושא התכנית של עיריית תל אביב.

יואב קיש: אנחנו פונים לממשלה לבחון במהירות, ולכל גורמי התכנון, את התכנית הזו שתאפשר שמירתו של שדה דב עד אשר יהיה שדה אחר חלופי במרכז הארץ אם כאי מלאכותי או פתרון אחר.

יואב קיש: זאת אומרת, אנחנו אומרים כיעד מרכזי לשמר יכולת לתושבי אילת להגיע למרכז.

יואב קיש: זה הנושא המרכזי.

יואב קיש: אם תכנית כזו לא תאפשר שמירת זכויותיהם של בעלי הקרקע, יש עם זה בעיה וברור שכאן אנחנו במקום אחר גם מול בג"ץ ולכן הבדיקה היא לראות שניתן לממש את הזכויות.

קריאה: לקיים את שני הדברים.

יואב קיש: בדיוק.

יואב קיש: לקיים בנושא הכספי ולכן אני אומר שאנחנו גם נפעל לקדם חקיקה פרטית בנושא.

יואב קיש: יש תמיכה רחבה בכנסת בעניין הזה.

יואב קיש: הדבר האחרון, אנחנו קוראים לממשלה ולמשרד האוצר למלא את הוראות החוק ולפעול לתכנון טרמינל זמני והקמתו בהקדם.

עוד דבר חשוב.

לפנות למינהל התכנון או למי שאחראי, למשרד הפנים - - -

יואב קיש: ללא דיחוי לגבי הטרמינל.

איתן ברושי: קוראים לו שר האוצר.

לא להביא לדיון בוועדה המחוזית.

יואב קיש: אין לי בעיה לדיון, אבל לא להחלטה עדיין.

יואב קיש: עד שלא בוחנים.

יכול להיות שמשפטית זה מכסה.

איתן ברושי: יש את זאב ביילסקי והוא ממונה.

צריך לדחות את זה עד שייבחן ויתקבלו התשובות.

יואב קיש: אני לא רוצה למנוע מהם לדון על מה שהם רוצים.

יואב קיש: אני קורא להם להחליט על מתווה שיאפשר שמירת שדה דב ופיצוי לבעלי הקרקע.

זאת לא הסמכות שלה.

יש מעליה.

יואב קיש: בסדר, קראתי למי שמעליה.

יואב קיש: לא קראתי לה.

בצלאל סמוטריץ': אפשר לומר שמכיוון שהתכנית הזו לא נותנת מענה, אגב, כולל אותו צוות מתכננים - - -

יואב קיש: אנחנו נגיש חקיקה פרטית והכנסת תטפל בזה.

יואב קיש: לגבי הנושאים שהעליתי, מישהו רוצה להתייחס?

יואב קיש: אני מעלה להצבעה.

יואב קיש: מי בעד?

יואב קיש: מי נגד?

יואב קיש: בעד – פה אחד

יואב קיש: דב הלך.

יואב קיש: ההחלטה התקבלה פה אחד.

יואב קיש: תודה רבה.

יואב קיש: הישיבה נעולה.